איריס בר

איריס בר (באנגלית: Iris Bahr), היא שחקנית יהודייה-אמריקאית, קומיקאית, סופרת, במאית ומפיקה. שיחקה בסדרות טלוויזיה רבות, הצגות תיאטרון, סרטי קולנוע וכתבה שני ספרים. בר גדלה בברונקס, בניו-יורק, ועלתה לישראל עם אמה כשהייתה בת 13. לאחר שירות צבאי בישראל החליטה לחזור לארצות הברית כדי ללמוד תואר ראשון בנוירו-פסיכולוגיה ופילוסופיה סינית באוניברסיטת בראון. במהלך לימודיה שיחקה מעט במסגרת קורס תיאטרון וכך הבינה בסיום התואר שהיא רוצה לאמץ זאת כמקצוע. לכן, חזרה לניו יורק והחלה לשחק במשך מספר שנים, ולאחר מכן, עברה ללוס אנג'לס, שם החלה לפרוח קריירת המשחק שלה. הקריירה של בר החלה בניו יורק, שם שהתה מספר שנים ובהן למדה משחק והשתתפה בהצגות תיאטרון שונות. יום אחד, בדרכה חזרה משיעור ליצנות דרסה אותה משאית בזמן שרכבה על אופניים. התאונה השביתה את פעילותה למספר חודשים.בעקבות התאונה בר החליטה לעבור ללוס אנג'לס במטרה לשחק באופן מקצועי יותר. בר החלה להופיע כסטנדאפיסטית אך הבינה שהיא פחות אוהבת את עולם הסטנד-אפ, העדיפה להתמקד במשחק, והחליטה לכתוב הצגת יחיד - "Planet America" שעסקה בביטחון לאומי ובחוויה של מהגרים ההצגה הייתה מועמדת לפרס הצגת היחיד הטובה ביותר מטעם המגזין LA Weekly. בלוס אנג'לס בר החלה לחוש כיצד הביקורת על ישראל מתעצמת, במיוחד בקרב עולמם של האמנים הליברליים. היא הרגישה שהם אינם מבינים את התחושה של הפחד וחוסר האונים של האנשים בישראל מאירועי הטרור ולכן כתבה את "די" (באנגלית : Dai), הצגת יחיד עם עשר דמויות שונות שאת כולן בר מגלמת. הדמויות יושבות בבית קפה תל אביבי דקות לפני שעומד להתרחש פיגוע התאבדות במקום. ההצגה זכתה בפרס לוסיל לורטל (אנ') למופע היחיד הטוב ביותר והוצג ברחבי העולם ובבניין האו"ם אל מול מאה שגרירים ונציגים. במהלך הקריירה בר שיחקה תפקידי אורח רבים בסדרות שונות, ביניהן חברים, מלך השכונה (King of Queens), סוכנות הביון, המופע של דרו קארי, ותרגיע של לארי דייוויד. בהמשך המשיכה לייצר לעצמה תפקידים וכתבה את הקומדיה "סבטלנה" שבמרכזה זונת צמרת רוסייה שעברה להוליווד. הסדרה התנהלה ברחוב ובר הייתה מסתובבת בבוורלי הילס ומדברת עם אנשים שונים בזמן שגילמה דמויות שונות כל פעם. הסדרה כללה שתי עונות ושודרה במסגרת רשת הכבלים האמריקאית HD Net (בבעלותו של מרק קובן) אשר לה עשרים מיליון מנויים. היא נחלה הצלחה גדולה ושודרה בארצות הברית, רוסיה וגרמניה. ספרה הראשון Dork Whore היה רב מכר בגרמניה ונקנה גם כאופציה לסרט עלילתי שנמצא בשלבי פיתוח. ספרה השני שיצא לאור בשנת 2011 היינו ספר המשך בשם Macchu My Picchu שתורגם לגרמנית, פורטוגזית ואיטלקית. ספריה הם אוטוביוגרפיים ומתארים בהומור שלבים שונים בחייה. היא מספרת על הטיול שלה לדרום אמריקה, על מיניות ועל החוויה שלה באוניברסיטה בארצות הברית בתור יהודיה. גם בתחום הקולנוע כתבה, ביימה ושיחקה בסרט קצר בשם The Unchosen Ones שמבוסס כולו על אימפרוביזציות שצולמו ברחובות ישראל. הסרט הוצג בפסטיבלים ברחבי העולם. בנוסף, שיחקה תפקיד ראשי בסרט העלילתי המצליח בהפקתו של אלי רוט The Last Exorcism ובקומדיה המצליחה Larry The Cable Guy. בישראל השתתפה בשנת 2015/2016 בסדרה בלתי הפיך שכתבה עדי אשכנזי, שם שיחקה את אחותה של הדמות הראשית. סבטלנה – בימוי יצירה כתיבה ומשחק על הקצה (2015) נקמה Blunt Talk Rae Lynn’s Preggo Tips תרגיע חברים המופע של דרו קארי מלך השכונה בלתי הפיך רופאה במרפאה - ילדות טובות (good girls) עונה 3 Code Black The Unchosen Ones The Last Exorcism Larry the Cable Guy Planet America – מועמדת לפרס הצגת היחיד הטובה ביותר מטעם המגזין LA Weekly Dai – זכה בפרס מופע היחיד הטוב ביותר היוקרתי על שם Lucille Lortel Bahr, Iris (2009). DAI (enough): a play (1st ed.). Evanston, Illinois: Northwestern University Press. ISBN 9780810126435. LCCN 2009024606. Bahr, Iris (2007). Dork whore: my travels through Asia as a twenty-year-old pseudo-virgin (1st edition U.S. ed.). New York, New York: Bloomsbury Publishing, Distributed to the trade by Holtzbrinck Publishers. ISBN 9781596912342. LCCN 2006018506. Bahr, Iris (2011). Machu my Picchu: searching for sex, sanity, and a soul mate in South America. maps by Piper Verlag. Guilford, Connecticut: Skirt!. ISBN 9780762772773. LCCN 2011024307. אתר האינטרנט הרשמי של איריס בר (באנגלית) איריס בר, במסד הנתונים הקולנועיים IMDb (באנגלית) איריס בר, באתר AllMovie (באנגלית) איריס בר, במסד הנתונים הקולנועיים KinoPoisk (ברוסית) מיכה קינן, מצחיקולה: ריאיון עם הקומיקאית איריס בר, באתר "שבוע ישראלי", ‏21 ביוני 2013 רזומה, באתר ייצוג והפקה של זוהר יעקובסון רזומה, באתר קלנר ייצוג אומנים בע"מ (ארכיון)(הקישור אינו פעיל, 11 בספטמבר 2021) מירב לשם, עכשיו שם, באתר ynet, 20 בפברואר 2012 אלקנה שור, השחקנית הישראלית שמייצרת לעצמה תפקידים, באתר nrg‏, 8 במרץ 2013 Robertson, Campbell (5 בינואר 2007). "So Many Different People to Be, Onstage and Off, if She Can Dodge the Trucks" [כתבה על בר ועל המחזה "די!"]. New York Times (באנגלית). נבדק ב-2017-11-11. {{cite web}}: (עזרה) מירב לשם, עכשיו שם, באתר ynet, 20 בפברואר 2012 מיכה קינן, מצחיקולה: ריאיון עם הקומיקאית איריס בר, באתר "שבוע ישראלי", ‏21 ביוני 2013 ביוגרפיה באתר IMDb (באנגלית) רזומה, באתר קלנר ייצוג אומנים בע"מ (ארכיון)(הקישור אינו פעיל, 11.9.2021) רזומה, באתר ייצוג והפקה של זוהר יעקובסון האתר הרשמי של איריס בר (באנגלית) (ארכיון)